هر بیر متنین ترجومهسینده قاوراملاری اوْلدوغو کیمی باشقا دیله داشیمالیییق. آنجاق حرفی [لفظی] ترجومهدن اوزاق گزمهلییک. ألبته نادیر حاللاردا حرفی ترجومه یئرینه دوشور. اؤرنهیین، فارسجا ”سرمایه“ سؤزو، عربجه ”رأس المال“ین حرفی ترجومهسیدیر. باخمایاراق کی، هر ایکیسی capital سؤزونون غئیردقیق قارشیلیغی [معادلی]دیر. بیزدهکی ”یاتیریم“ سؤزو آنلام باخیمیندان بونلارین هر ایکیسیندن ده capital تئرمینینه یاخیندیر.
آنجاق حرفی ترجومه چوْخ واخت گولونج و چیرکین آلینیر. مثلن ”بید مجنون“ ترکیبی بیزده ”دلی سؤیود“ دئییل، ”سالخیم سؤیود“ کیمی سسلنمهلی، ”بیماری مسری“ ایسته ”یوْلوخوجو خستهلیک“ کیمی چئوریلمهلیدیر. بونلاری نظرده آلاراق نئچه آی اؤنجه وئردیییم قیسا بیر خبرین ایکی دیلده چئوریسینی درج ائدیرم. خبر، عینی قاوارمی فرقلی سؤزجوکلر و جومله قورولوشلاری ایله چاتدیریر:
ــ قازاخیستانلی آکتریسا “سامال ایسلیاموْوا” کن فئستیوالینین أن یاخشی قادین اوْیونچو اؤدولونو قازاندی. اوْینادیغی فیلمین آدی “آیکا”دیر.
ــ فستیوال کن جایزه بهترین نقش زن را به خاطر بازی در فیلم آیکا به ”سامال ایسلیامووا“ هنرپیشهی قزاقستانی اهدا کرد.
azb_Arab azb_Arab azb_Arab pes_Arab